പയംകുറ്റിമലയെ ലോക ടൂറിസം ഭൂപടത്തില് ഉള്പ്പെടുത്തും : മന്ത്രി പി.എ മുഹമ്മദ് റിയാസ് കോഴിക്കോട് : വടകര പയംകുറ്റിമലയെ ലോക ടൂറിസം ഭൂപടത്തില് ഉള്പ്പെടുത്തുമെന്ന് പൊതുമരാമത്ത്, ടൂറിസം വകുപ്പ് മന്ത്രി പി.എ മുഹമ്മദ് റിയാസ് പറഞ്ഞു. പയംകുറ്റിമല സന്ദര്ശിച്ചതിന് ശേഷം നടന്ന ഉന്നതതല യോഗത്തില് സംസാരിക്കുകയായിരുന്നു മന്ത്രി. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ലോക ടൂറിസം ഭൂപടത്തില് ഉള്പ്പടുത്തി കഴിഞ്ഞാല് ലോകത്തിന്റെ വിവിധ ഭാഗങ്ങളിലുള്ള വിനോദസഞ്ചാരികള്ക്കും തീര്ഥാടകര്ക്കുമിടയില് അറിയപ്പെടുന്ന പ്രദേശമായി പയംകുറ്റിമല മാറും.പയംകുറ്റിമല കാരവന് പാര്ക്കിന് അനുയോജ്യമായ പ്രദേശമാണ്. കാരവന് ഇത്രയും നാള് ഉന്നത സാമ്ബത്തിക ശേഷി ഉള്ളവര്ക്ക് മാത്രം പ്രാപ്യമായതായിരുന്നു. ഈ അവസ്ഥയാണ് മാറാന് പോകുന്നത്.കാരവന് പാര്ക്ക് പ്രാവര്ത്തികമാവുന്നതോടെ പ്രാദേശിക മേഖലയിലെ തൊഴില് സാധ്യതകള് വര്ധിക്കും. പല ടൂറിസം പ്രദേശങ്ങളിലും സഞ്ചാരികള്ക്ക് താമസിക്കാനുള്ള സൗകര്യമില്ല. ഇതിനൊരു പരിഹാരം എന്ന നിലയിലാണ് കാരവന് ടൂറിസത്തിന് പ്രോത്സാഹനം നല്കുന്നത്. സഞ്ചാരികള്ക്ക് പ്രാദേശിക തനത് ഭക്ഷണം രുചിച്ചറിയാനുള്ള അവസരവും ഉണ്ടാകും. ഓരോ പഞ്ചായത്തിലും ഓരോ ടൂറിസം കേന്ദ്രമാണ് ലക്ഷ്യമാക്കുന്നത്. പയംകുറ്റിമലയിലേക്കുള്ള റോഡ് വികസനത്തിന് ശ്രമം നടത്തും. പയംകുറ്റിമലയുടെയും ലോകനാര്കാവിലേയും ടൂറിസം സാധ്യത ഫലപ്രദമായി വിപുലീകരിക്കുന്നതിന് ബന്ധപ്പെട്ടവരുടെ യോഗം തിരുവനന്തപുരത്ത് ചേരും. ഈ പ്രദേശങ്ങളുടെ വികസന സാധ്യതകളെക്കുറിച്ച് വിശദമായ റിപ്പോര്ട്ട് സമര്പ്പിക്കാന് വിനോദ സഞ്ചാര വകുപ്പ് ജോയിന്റ് ഡയറക്ടറോടും ഡി.ടി.പി.സി സെക്രട്ടറിയോടും മന്ത്രി നിര്ദേശിച്ചു. പ്രാദേശിക കലാകാരന്മാര്ക്ക് കലകള് അവതരിപ്പിക്കാനുള്ള അവസരം ടൂറിസം കേന്ദ്രങ്ങളില് ഒരുക്കും.ലോകനാര്കാവ് ക്ഷേത്രത്തിനടുത്തായി സ്ഥിതി ചെയ്യുന്ന കേന്ദ്രമാണ് പയംകുറ്റിമല. ഈ മലയുടെ മുകളില് മുത്തപ്പന് ക്ഷേത്രം സ്ഥിതി ചെയ്യുന്നുണ്ട്. വിനോദസഞ്ചാര പ്രാധാന്യം കണക്കിലെടുത്ത് വ്യൂ ടവര് നിര്മ്മാണം, കോമ്ബൗണ്ട് വാള്, കഫ്റ്റീരിയ, ലാന്ഡ്സ്കേപ്പിംഗ്, പാത്ത് വേ നിര്മ്മാണം എന്നിവ പൂര്ത്തിയായി കഴിഞ്ഞു. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read പൊതുമരാമത്ത് വകുപ്പിന്റെ റെസ്റ് ഹൗസുകളില് പൊതുജനങ്ങള്ക്ക് പ്രവേശനം നല്കും : മന്ത്രി പി എ മുഹമ്മദ് റിയാസ് റഷ്യയിലേക്ക് പറക്കാനൊരുങ്ങി ചായക്കടയിലെ താരങ്ങളായ വൃദ്ധദമ്ബതികള് ആശംസയറിയിച്ച് മന്ത്രി മുഹമ്മദ് റിയാസ് കുതിരാന് രണ്ടാം തുരങ്കം ഏപ്രിലോടെ സഞ്ചാര യോഗ്യമാക്കും : മന്ത്രി മുഹമ്മദ് റിയാസ് യോഗത്തില് കുഞ്ഞമ്മദ് കുട്ടി മാസ്റ്റര് എം.എല്.എ അധ്യക്ഷനായി.മലബാര് ദേവസ്വം ബോര്ഡ് പ്രസിഡന്റ് എം.ആര് മുരളി, വില്യാപ്പള്ളി പഞ്ചായത്ത് പ്രസിഡന്റ് ബിജുള കെ .കെ, വിനോദ സഞ്ചാര വകുപ്പ് ജോ.ഡയറക്ടര് സി.എന് അനിതകുമാരി, ഡി.ടി.പി.സി സെക്രട്ടറി സി.പി ബീന, ക്ഷേത്ര ഭാരവാഹികള് തുടങ്ങിയവര് പങ്കെടുത്തു.